stanford-oval/wikipedia huggingface dataset:
Ilmo Lassila
Elämä

Lassilan vanhemmat olivat lehtori David Lassila ja Eliina Elisabeth Helander. Hän pääsi ylioppilaaksi Porin klassillisesta lyseosta 1904 ja suoritti metsänhoitajan tutkinnon 1906, filosofian kandidaatin tutkinnon 1911 ja filosofian lisensiaatin tutkinnon 1920. Lassila toimi Kolarin aluemetsänhoitajana 1911-1916 sekä opettajana metsä- ja maanviljelyskouluissa. Hoidettuaan  Helsingin yliopiston metsäteknologian professorin virkaa vuodesta 1930 hänet nimitettiin sen ensimmäiseksi vakinaiseksi haltijaksi vuonna 1932.
Lassila lähti kesällä 1918 Vienan Karjalaan keräämään aineistoa väitöskirjaansa varten. Toisena tehtävänä hänellä oli seurata Suomesta Itä-Karjalaan Suomen sisällissodan jälkeen paenneiden punaisten toimia. Lassila joutui kuitenkin Muurmannin legioonan vangiksi vakoilusta epäiltynä. Hänet kuljetettiin lopulta englantilaisten joukkojen mukana Englantiin josta hän pääsi palaamaan Suomeen vasta 1919. Tästä retkestä Lassila kertoi myöhemmin kirjassaan Maisterin seikkailut mailla ja merellä.
Kirjallinen tuotanto

Lassila alkoi kirjoittaa 1920-luvulla pakinoita Tatu Valkosen nimimerkillä muun muassa Iltalehteen. Hän julkaisi tällä nimimerkillä myös useita kirjoja, mutta omalla nimellään myös alansa tutkimus- ja muita julkaisuja.
Perhe

Ilmo Lassilan puoliso oli Elsa Lagus, jonka kanssa hän avioiutui vuonna 1922. Ilmo Lassilan veljiä olivat anatomian professori Väinö Lassila ja sanomalehti Uuden Suomen toimitusjohtaja Armas Lassila.
Perhe > Teoksia

Tervanpoltto tervahaudassa : Keski-Suomessa tehtyjen havaintojen mukaan. 1908, 1913
Miilunpoltto. 1914
Kotitarvepuista. 1916
Puiden karsimisesta. 1916
Tutkimuksia mäntymetsien synnystä ja kehityksestä Pohjoisen napapiirin pohjoispuolella, väitöskirja. 1920
Puun mekanillis-teknillisten ominaisuuksien tutkimuksesta. 1927
Metsätyypin vaikutuksesta puun painoon. 1929
Kestävyys puun laadun tunnuksena. 1934
Nimimerkillä Tatu Valkonen:
Maisterin seikkailut mailla ja merellä: kokemuksia Muurmannin ja Englannin matkalta v. 1918-1919. Gummerus 1928 Teos e-kirjana Projekti Lönnrotissa
Vanhaa viinaa uudessa leilissä : pakinoita. Gummerus 1929
Musikaalinen ihmelapsi : pakinoita. Gummerus 1930
Portieeri. Gummerus 1931
Kun rikkaista tuli rumpaleita. Gummerus 1932
Maisteri liikemiehenä. Gummerus 1932
Hänestä tuli virkanyrkki. Gummerus 1933
Tatu tapaa Ilonan, humoristinen romaani. Gummerus 1935
Miehen housuissa : hupaisia muistelmia kouluajoilta. Gummerus 1936
Aiheesta muualla

Wikisitaateissa on kokoelma sitaatteja aiheesta .
Vapaasti ladattavia Tatu Valkosen (Ilmo Lassilan) e-kirjoja Projekti Lönnrotilta
Ilmo Lassilan elämäkerta Kansallisbiografiassa
Jean Erdman

Jean Erdman vasemmalla.
Jean Erdman Campbell (20. helmikuuta 1916 – 4. toukokuuta 2020 Honolulu) oli yhdysvaltalainen nykytanssija ja koreografi.
Honolulussa, Havaijilla syntynyt Erdman opiskeli Punahou Schoolissa ja sitten Miss Hall's Schoolissa, josta valmistui vuonna 1934. Hän täydensi opintojaan Sarah Lawrence Collegessa ja sai joka kesä tanssinopetusta Martha Grahamilta Bennington Collegessa.
Erdman oli naimisissa Joseph Campbellin kanssa vuodesta 1938 miehen kuolemaan 31. lokakuuta 1987. Hän lopetti työnsä Grahamin balettiryhmässä ja perusti vuonna 1944 omansa. Hän on myöhemmällä urallaan opettanut muun muassa Columbian ja New Yorkin yliopistoilla.
Erdman oli Maya Derenin keskeneräisen Medusa-elokuvan tähti vuonna 1949. Hänelle sävelsivät teoksia muiden muassa John Cage ja Alan Hovhaness; hän teki yhteistyötä myös Henry Cowellin ja Lou Harrisonin kanssa. Hänen tunnetuimpia töitään on The Coach with the Six Insides, joka esitettiin 114 kertaa Broadwayn ulkopuolella vuosina 1962–1963.
The Two Gentlemen of Verona toi Jean Erdmanille vuonna 1972 parhaan koreografian Tony-palkintoehdokkuuden. Erdman palasi 1970-luvulla Havaijille, jossa hän asuu kuolemaansa asti.
Ivar Eriksen

| Mitalit | Mitalit | Mitalit |  |
| --- | --- | --- | --- |
|  Ivar Eriksen vuonna 1968. |  Ivar Eriksen vuonna 1968. |  Ivar Eriksen vuonna 1968. |  |
Maa:   Norja
Miesten Pikaluistelu
|  Olympialaiset  |  Olympialaiset  |  Olympialaiset  |  |
|  Hopeaa | Grenoble 1968 |  1 500 m |  |
Alf Ivar Eriksen (s. 7. maaliskuuta 1942 Hamar) on entinen norjalainen pikaluistelija. Eriksen oli maailman parhaita keskimatkojen (1 000–3 000 metriä) luistelijoita 1960-luvun lopulla ja 1970-luvun alussa.
Ivar Eriksen aloitti pikaluistelu-uransa kaudella 1958–1959 synnyinseudullaan Hamarissa. Myöhemmin hän siirtyi edustamaan oslolaisseuraa. Eriksen nousi pinnalle vuonna 1963, kun hän teki Oslon Bislettillä maailmanennätyksen 3 000 metrillä ajalla 4.33,0. Seuraavan vuoden olympialaisissa Innsbruckissa tuli kuudes sija 1 500 metrillä. Vuoden 1968 olympialaisissa Grenoblessa hän saavutti ainoan kansainvälisen palkintosijansa saavuttaessaan hopean 1 500 metrillä. Seuraava vuonna Eriksen teki vielä ME:n 1 000 metrillä Inzellissä ajalla 1.19,5.
Pikaluistelussa tapahtui 1960-luvun lopulla merkittäviä muutoksia. Vuonna 1970 pidettiin ensimmäiset sprintterien MM-kisat Yhdysvaltain West Allisissa. Eriksen sijoittui kisoissa neljänneksi. Seuraavan vuoden sprintterien MM-kisoissa Saksan Inzellissä.selvennä
Luistelun ammattimaistumisen myötä sprintteriluistelijat itse alkoivat suunnitella omaa ammattilaissarjaa lyhenteellä ISSL. Ivar Eriksen liittyi siihen. Ammattilaisliiga pyöri Euroopassa kaksi talvikautta päättyen keväällä 1974 rahoitusvaikeuksiin. Sen jälkeen Eriksen on toiminut luisteluvalmentajana Oslossa.
Henkilökohtaiset ennätykset

500 metriä: 39,1
1 000 metriä: 1.19,2
1 500 metriä: 2.04,0
3 000 metriä: 4.30,9
5 000 metriä: 7.55,6
10 000 metriä: 16.33,4
Isoympyrä

Isoympyrä jakaa pallon kahdeksi yhtäsuureksi puolipalloksi.
Isoympyrä (eli ortodromi) on pallon pinnalla oleva ympyrä, jolla on sama halkaisija kuin itse pallolla, eli joka jakaa pallon kahdeksi yhtä suureksi puolipalloksi. Kaikki pallon keskipisteen kautta kulkevat tasot leikkaavat pallon pinnan isoympyrää pitkin. Isoympyrä on siis suurin ympyrä, joka voidaan piirtää pallon pinnalle.
Esimerkiksi variaatiolaskennalla voidaan osoittaa, että pallon pinnalla olevan kahden pisteen välinen etäisyys on lyhin pisteiden kautta kulkevaa isoympyränkaarta pitkin. Siten isoympyrä on pallopinnan geodeettinen viiva, eli ne ovat tason suorien vastineita pallogeometriassa. Maapallon pinnalla meridiaanit ovat isoympyröitä; leveyspiirit päiväntasaajaa lukuun ottamatta sen sijaan eivät, vaan ne ovat pikkuympyröitä. Myös lentoreitit pyritään laatimaan isoympyröitä pitkin kulkeviksi.
Aiheesta muualla

Isoympyrä MathWorldissa (englanniksi)
Interaktiivinen työkalu isoympyröiden määrittämiseen Maapallolla (englanniksi)
Isfjorden (taajama)

| Isfjorden |
| --- | --- |
 Isfjorden vuonna 2007.
 Isfjorden
 Koordinaatit: 62°34′40″N, 7°47′43″E 
Valtio:  Norja
Lääni:  Møre ja Romsdal
Kunta:  Rauma
Pinta-ala:  
 – Maa:  1,2 km²
Väkiluku (2023):  1 351
 – Väestötiheys:  1 125,8 as./km²
Infobox OKVirheellinen NIMI-arvo: 
Isfjorden on taajama Rauman kunnassa Møren ja Romsdalin läänissä Norjassa. Se sijaitsee samannimisen vuonon pohjukassa. Taajaman pinta-ala on 1,2 neliökilometriä ja asukasluku 1 351 vuonna 2023. Isfjorden tunnettiin aiemmin valmisvaateteollisuuden keskuksena. Se oli entisen Henin kunnan keskustaajama.
Kuvia

Isfjordenin koulu
Henin kirkko
Valmisvaateteollisuusmuseo
Isovuorimesikko

| Isovuorimesikko |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Mesikot Meliphagidae
Suku::  Oreornis
Laji::  chrysogenys
Kaksiosainen nimi
 Oreornis chrysogenys  van Oort, 1910 
Katso myös
   Isovuorimesikko Wikispeciesissä   Isovuorimesikko Commonsissa 
Infobox OKNimi-testi OKIUCN-testi OK: 
Isovuorimesikko (Oreornis chrysogenys) on mesikoiden heimoon kuuluva varpuslintu.
Levinneisyys

Isovuorimesikkoa tavataan Indonesiassa Uuden-Guinean saarella. Lajin on kuvattu olevan melko yleinen korkeissa korkeuksissa, ja se on luokiteltu elinvoimaiseksi.
Isoärviä

| Isoärviä |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Saxifragales
Heimo::  Ärviäkasvit Haloragaceae
Suku::  Ärviät Myriophyllum
Laji::  aquaticum
Kaksiosainen nimi
 Myriophyllum aquaticum  (Vell.) Verdc. 
Katso myös
   Isoärviä Wikispeciesissä   Isoärviä Commonsissa 
Infobox OKNimi-testi OK: 
Isoärviä (Myriophyllum aquaticum) on ärviäkasvien (Haloragaceae) heimoon, ärviöiden (Myriophyllum) sukuun kuuluva kasvilaji.
Isoärviä on monivuotinen vesikasvi, jonka varret voivat kasvaa jopa noin 180 cm pitkiksi. Varret ovat juurehtivia ja laji voi muodostaa kasvustoja. Lehdet sijaitsevat varsissa kiehkuroina ja niitä on varsissa sekä vedenalaisissa että vedenpäällisissä osissa. Vedenpäälliset lehdet ovat väriltään tummansinivihreitä. Kukat kehittyvät kesällä vedenpäällisten varsien lehtihankoihin ja ovat pieniä sekä kellanvihreitä.
Isoärviä kasvaa luontaisena Etelä-Amerikassa, Australiassa ja Uudessa-Seelannissa, mutta on levinnyt ainakin Pohjois-Amerikassa melko laajalti viljelykarkulaisena luontoon ja on tietyillä alueilla nykyisin haitallinen vieraslaji.
Aiheesta muualla

Laji.fi: Isoärviä (Myriophyllum aquaticum)
JSTOR Global Plants: Myriophyllum aquaticum (englanniksi)
Integrated Taxonomic Information System (ITIS): Myriophyllum aquaticum (englanniksi)
Global Biodiversity Information Facility (GBIF): Myriophyllum aquaticum (englanniksi)
Centre for Agriculture and Biosciences International (CABI): Myriophyllum aquaticum (englanniksi)
Jean Duvieusart

| Jean Duvieusart |
| --- | --- |

Euroopan parlamentin puhemies
 1964–1965  
Edeltäjä:  Gaetano Martino
Seuraaja:  Victor Leemans
Belgian pääministeri
 1950  
Belgian valtionvarainministeri
 1947–1950 ja 1952–1954  
Kansanedustaja
 1944–1949  
Henkilötiedot
Syntynyt: 10. huhtikuuta 1900 Frasnes-lez-Gosselies
Kuollut: 11. lokakuuta 1977 (77 vuotta) Couillet
Tiedot
Puolue:  Kristillis-sosiaalinen puolue
Uskonto:  katolinen
Jean Duvieusart  (10. huhtikuuta 1900 – 11. lokakuuta 1977) oli belgialainen poliitikko. Hän oli Euroopan parlamentin puhemies 1964–1965.
Duvieusart opiskeli valtiotieteitä ja oikeustieteitä katolisissa yliopistoissa. Hän lähtti kunnallispolitiikkaan ja toimi  Frasnes-lez-Gosseliesin pormestarina 1927–1947. Hän toimi valtionvarainministerinä kahteen otteeseen ja vuonna 1950 Belgian pääministerinä kahden kuukauden ajan kuningas Leopoldin III:n eroon johtaneen kriisin aikana.
Duvieusartin puhemieskaudelle osui Walter Hallsteinin johtaman komission ehdotus, joka olisi luonut Eurooppaan käytännössä taloudellisen liittovaltion.
Ispartan maakunta

Ispartan maakunta on maakunta Turkissa. Sen  pinta-ala 8,993 km². Vuoden 2015 lopussa arvioitu väkiluku oli 421 766.
Maakunta sijaitsee Välimeren alueella. Maakunta on jaettu 13 piirikuntaan; Aksu, Atabey, Eğirdir, Gelendost, Gönen, Isparta, Keçiborlu, Şarkikaraağaç, Senirkent, Sütçüler, Uluborlu, Yalvaç ja Yenişarbademli.
Aiheesta muualla

Kuvia tai muita tiedostoja aiheesta Ispartan maakunta Wikimedia Commonsissa
Turkin maakunnat
Adana
Adıyaman
Afyonkarahisar
Ağrı
Aksaray
Amasya
Ankara
Antalya
Ardahan
Artvin
Aydın
Balıkesir
Bartın
Batman
Bayburt
Bilecik
Bingöl
Bitlis
Bolu
Burdur
Bursa
Çanakkale
Çankırı
Çorum
Denizli
Diyarbakır
Düzce
Edirne
Elazığ
Erzincan
Erzurum
Eskişehir
Gaziantep
Giresun
Gümüşhane
Hakkari
Hatay
Iğdır
Isparta
İstanbul
İzmir
Kahramanmaraş
Karabük
Karaman
Kars
Kastamonu
Kayseri
Kilis
Kırklareli
Kırıkkale
Kırşehir
Kocaeli
Konya
Kütahya
Malatya
Manisa
Mardin
Mersin
Muğla
Muş
Nevşehir
Niğde
Ordu
Osmaniye
Rize
Sakarya
Samsun
Şanlıurfa
Siirt
Sinop
Sivas
Şırnak
Tekirdağ
Tokat
Trabzon
Tunceli
Uşak
Van
Yalova
Yozgat
Zonguldak
Jamie Dwyer

| Mitalit | Mitalit | Mitalit |  |
| --- | --- | --- | --- |
|  Jamie Dwyer  |  Jamie Dwyer  |  Jamie Dwyer  |  |
Maa:  Australia
Miesten maahockey
|  Olympialaiset  |  Olympialaiset  |  Olympialaiset  |  |
|  Kultaa | Ateena 2004 |  |  |
|  Pronssia | Peking 2008 |  |  |
|  Pronssia | Lontoo 2012 |  |  |
| MM-kilpailut  | MM-kilpailut  | MM-kilpailut  |  |
|  Kultaa | Delhi 2010 |  |  |
|  Kultaa | Haag 2014 |  |  |
|  Hopeaa | Mönchengladbach 2006 |  |  |
|  Hopeaa | Kuala Lumpur 2002 |  |  |
| Kansainyhteisön kisat  | Kansainyhteisön kisat  | Kansainyhteisön kisat  |  |
|  Kultaa | Manchester 2002 |  |  |
|  Kultaa | Melbourne 2006 |  |  |
|  Kultaa | Delhi 2010 |  |  |
Jamie Raymond Dwyer (s. 12. maaliskuuta 1979 Rockhampton, Queensland) on australialainen maahockeypelaaja ja olympiavoittaja. Hän edustaa Punjab Warriorsia ja Australian maahockeymaajoukkuetta. Dwyer on yksi kaikkien aikojen parhaista maahockeypelaajista, hänet on valittu maailman parhaaksi vuosina 2004, 2007, 2009, 2010 ja 2011.
Dwyer voitti Australian kanssa olympiakultaa vuoden 2004 kesäolympialaisista Ateenasta Dwyerin iskiessä voittomaalin finaalissa Alankomaita vastaan. Hänellä on myös kaksi olympiapronssia vuosilta 2008 ja 2012. MM-kilpailut Dwyer on voittanut kahdesti, vuosina 2010 ja 2014 ja hopeaa hänellä on vuosilta 2006 ja 2002. Champions Trophyn Dwyer on voittanut Australian kanssa peräti kuusi kertaa. Kansainyhteisön kisoistakin Dwyer on saavuttanut kolme kultamitalia vuosilta 2002, 2006 ja 2010. Australian maajoukkueessa hän debytoi jo vuonna 2001.
Dwyer on pelannut vuodesta 2012 intialaisessa Punjab Warriorsissa. Aiemmin hän on pelannut kotimaansa lisäksi myös Alankomaissa HC Bloemendaalin riveissä ja Espanjassa Royal Club de Polon riveissä. Kotimaastaan hänellä on neljä mestaruutta ja Alankomaista yksi mestaruus sekä Euroliigan voitto kaudelta 2008-2009.
Dwyer on joukkuetoverinsa, olympiavoittaja Mark Knowlesin lanko. Dwyer on 172 senttimetriä pitkä ja painaa 70 kilogrammaa.
Käännös suomeksi
Iso Haukilampi (Hankasalmi)

| Iso Haukilampi |
| --- | --- |
Valtiot:  Suomi
Maakunnat:  Keski-Suomi
Kunnat:  Hankasalmi
Koordinaatit:  62°21′14″N, 26°41′27″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Kuuhankaveden valuma-alue (14.37)
Laskuoja:  oja Niittylampeen 
Järvinumero:  14.377.1.005
Mittaustietoja
Pinnankorkeus:  126,9 m  
Pituus:  690 m  
Leveys:  250 m  
Rantaviiva:  1,663 km  
Pinta-ala:  10,034 ha  
Saaria:  ei saaria 
 fiIso Haukilampi 
Iso Haukilampi  on Keski-Suomessa Hankasalmella Myllynkylän lähellä sijaitseva lampi.
Maantietoa

Lammen pinta-ala on 10,0 hehtaaria, se on 700 metriä pitkä ja 250 metriä leveä. Lammella ei ole kartan mukaan saaria.  Sen rantaviivan pituus on 1,7 kilometriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Leppäveden–Kynsiveden alueen (14.3) Kuuhankaveden valuma-alueella (14.37), jonka Kissakoskenjoen valuma-alueeseen (14.377) se kuuluu. Lammen vedenpinnan korkeus on 126,9 metriä mpy.
Jamie Hector

| Jamie Hector |
| --- | --- |

Henkilötiedot
Syntynyt: 7. lokakuuta 1975 (ikä 49) Brooklyn, New York, Yhdysvallat
Ammatti:  näyttelijä
Näyttelijä
Aktiivisena:  1997–
Aiheesta muualla
www.jamiehectoronline.com
IMDb
Jamie Hector (s. 7. lokakuuta 1975 Brooklyn, New York, Yhdysvallat) on yhdysvaltalainen näyttelijä, jonka sukujuuret ovat Haitissa. Hänet tunnetaan parhaiten Marlo Stanfieldina televisiosarjassa Langalla (The Wire, 2004–2008) sekä rikostutkija Jerry Edgarin roolista Michael Connellyn romaaneihin perustuvassa televisiosarjassa Bosch (2014–2021).
Hector on nähty myös televiosarjoissa Kova laki, Kova laki: Erikoisyksikkö, Heroes, Kohde, The Strain ja CSI Miami sekä elokuvissa Max Payne, Blackout, Just Another Day ja Night Catches Us.
Isobornyyliasetaatti

| Isobornyyliasetaatti |
| --- | --- |

Tunnisteet
IUPAC-nimi:  [(1S,2S,4S)-1,7,7-trimetyyli-2-bisyklo[2.2.1]heptanyyli]asetaatti
CAS-numero:  125-12-2
PubChem CID:  637531
SMILES:  CC(=O)OC1CC2CCC1(C2(C)C)C
Ominaisuudet
Molekyylikaava:  C12H20O2
Moolimassa:  196,28 g/mol
Kiehumispiste:  222 °C
Tiheys:  0,9841 g/cm3
Liukoisuus veteen:  0,0097 g/l
Isobornyyliasetaatti (C12H20O2) on estereihin ja terpenoideihin kuuluva orgaaninen yhdiste. Yhdistettä esiintyy luonnossa useiden kasvien eteerisissä öljyissä. Isobornyyliasetaattia voidaan käyttää hajusteissa ja muiden yhdisteiden valmistamiseen.
Ominaisuudet, valmistus ja käyttö

Huoneenlämpötilassa isobornyyliasetaatti on väritöntä nestettä, jolla on havupuumainen tuoksu. Yhdiste ei liukene veteen, mutta liukenee muun muassa etanoliin, dietyylieetteriin ja asetoniin. Isobornyyliasetaatti on kiraalista.
Isobornyyliasetaattia valmistetaan kamfeenin ja etikkahapon reaktiolla, jota katalysoivat vahvat hapot.
Isobornyyliasetaattia käytetään hajusteissa, saippuoissa ja muissa kosmetiikkatuotteissa. Siitä myös valmistetaan isoborneolia ja kamferia.
Ismo Kuoppala

| Ismo Kuoppala> Henkilötiedot |
| --- | --- |
Syntynyt: 17. maaliskuuta 1975 (ikä 49) Espoo
Kansalaisuus:   Suomi
Jääkiekkoilija
Lempinimi:  Ike
Pelipaikka:  oikea puolustaja
Maila:  vasen
Pituus:  180 cm
Paino:  82 kg
Pelinumero:  34
Pelaajaura
Pääsarjaura:  1993–2009
Aik. seurat:  Kiekko-Espoo (SM-liiga),  Jokerit (SM-liiga), Haukat-KJT (I-divisioona), KalPa (SM-liiga), Lukko (SM-liiga), AIK Hockey (Elitserien), Mora IK (Allsvenskan), Esbjerg IK (Oddset Ligaen), Ilves (SM-liiga) Kiekko-Vantaa (Mestis)
Ismo Kuoppala (s. 17. maaliskuuta 1975 Espoo) on suomalainen entinen jääkiekkoilija. Hän on Kiekko-Espoon kasvatti, ja hän pelasi urallaan yhdessätoista eri seurassa, Suomessa, Ruotsissa sekä Tanskassa. Kuoppala on voittanut Suomen mestaruuden vuosina 1996 ja 1997 sekä Tanskan mestaruuden vuonna 2004. Hän palasi kasvattajaseuraansa (nyt nimellä Blues) pelaamaan kaudella 2005–2006. Keväällä 2008 hän oli mukana voittamassa kasvattajaseuralleen sen historian ensimmäistä mitalia, hopeaa. Finaalisarjassa Kärppiä vastaan hän laukoi Bluesin historian ensimmäisen otteluvoiton, kun hänen laukauksensa Oulussa ratkaisi 2-3-jatkoaikavoiton Bluesille. Hän lopetti uransa kauden 2008-2009 jälkeen.
Saavutukset

Tanskan mestaruus 2004 (Esbjerg IK)
Suomen mestaruus 1997 ja 1996 (Jokerit)
Euroopan Cup 1996 (Jokerit)
A-nuorten SM-kulta 1996 (Jokerit)
A-nuorten SM-pronssi 1995 (Kiekko-Espoo)
Tanskan liigan paras puolustaja 2004 (Esbjerg IK).
Aiheesta muualla

Ismo Kuoppala The Internet Hockey Databasessa (englanniksi)
Folke Filbyter

Folkungabrunnen (Carl Milles, 1927) Linköpingissä.
Folke Filbyter oli tarun mukaan Folkunga-hallitsijasuvun kantaisä, joka eli noin 1000-luvulla. Hän sai "varsanpurijaa" tarkoittavan lempinimensä, koska hänen kerrottiin kastroineen nuoria hevosia hampaillaan. Verner von Heidenstam kirjoitti hänestä vuonna 1905 ilmestyneen nimikkoromaanin ja Carl Milles veisti romaanin pohjalta patsaan, joka on sijoitettu suihkulähteeseen Linköpingin keskustassa.
Jarmo Uronen

| Jarmo Uronen> Henkilötiedot |
| --- | --- |
Syntynyt: 18. maaliskuuta 1964 Helsinki, Suomi
Kuollut: 4. huhtikuuta 2017 (53 vuotta)
Kansalaisuus:   Suomi
Jääkiekkoilija
Pelipaikka:  maalivahti
Hanska:  vasen
Pituus:  182 cm
Paino:  86 kg
Pelinumero:  30 (HIFK)
Pelaajaura
Pääsarjaura:  1984–1991
Seurat:  HIFK Jokerit
Jarmo Tapio Uronen (18. maaliskuuta 1964 Helsinki – 4. huhtikuuta 2017 Vantaa) oli suomalainen jääkiekkomaalivahti, joka torjui SM-liigassa vuosina 1981–1991. Hän edusti urallaan HIFK:ta ja Jokereita. Uronen voitti kaikki SM-mitalinsa HIFK:ssa: Suomen mestaruuden 1983, SM-hopeaa 1986 sekä SM-pronssia 1987 ja 1988.
Urosen poika Jesse on edustanut SM-liigassa Jokereita.
Maajoukkue

Uronen edusti Suomea alle 20-vuotiaiden MM-kilpailuissa 1983.
Ivan Jakuškin

| Ivan Jakuškin |
| --- | --- |
 Ivan Jakuškin
Henkilötiedot
Syntynyt: 1793
Kuollut: 1857 (63–64 vuotta)
Kansalaisuus:  Venäjä
Ammatti:  sotilas
Sotilashenkilö
Palvelusmaa(t):  Venäjä
Sotilasarvo:  Kapteeni
Ivan Dmitrijevitš Jakuškin (1793–1857) oli venäläinen sotilas vanhaa venäläistä ylimyssukua ja dekabristi. Hän osallistui kaartinupseerina sotaan Napoleonia vastaan. Sotaretken aikainen oleskelu ulkomailla paljasti hänelle, samoin kuin monelle muullekin venäläiselle upseerille, kotimaan olojen kierouden. Saattaakseen Venäjälle perustuslaillisen hallituksen ja poistaakseen maaorjuuden Jakuškin perusti yhdessä Nikita Muravjevin, Sergei Muravjev-Apostolin ja ruhtinas Sergei Trubetskoin kanssa Pelastuksen liiton (Sojuz spasenija). Intomielisyydessään hän 1817 aikoi surmata keisari Aleksanteri I:n, kun eräs hänen toverinsa ilmoitti valheellisesti keisarin aikovan luovuttaa muutamia valtakunnan osia Puolalle ja siirtävän pääkaupungin Varsovaan.
Omalla maatilallaan Smolenskin läänissä hän koetti, tosin menestyksettä, toteuttaa talonpoikien vapautusta. Yhteisen hyvän liitossa (Sojuz blagodenstvija), joka oli uudestaan muodostettu Pelastuksen liitosta, Jakuškin oli innokkaimpia jäseniä. Aleksanteri I:n kuoltua hän joulukuussa 1825 yritti estää kaartinrykmenttejä ja liiton jäseniä vannomasta uskollisuutta Nikolai I:lle sekä vapauttaa vangitut toverinsa, mutta hän joutui itse vangiksi.  Hänet tuomittiin ensin neljän muun kapinallisen kanssa vankilaan Ruotsinsalmen merilinnoituksen Fort Slava -linnakkeeseen, jossa hän oli vangittuna elokuusta 1826 lokakuuhun 1827. Tämän jälkeen hänet siirrettiin kovaan pakkotyöhön Siperiaan, josta hän 1856 armahdettuna sai palata Moskovan kuvernementtiin. Täällä hän saneli merkilliset muistelmansa, jotka ensi kerran ilmestyivät Lontoossa 1862.
Aiheesta muualla

Kuvia tai muita tiedostoja aiheesta Ivan Jakuškin Wikimedia Commonsissa
Jakusjkin, 1. Ivan Dmitrijevitj, Nordisk familjebok (ruotsiksi)
Jalkaterapia

Jalkaterapia on alaraajojen terapiamuoto, jonka tavoitteena on edistää ja ylläpitää jalkaterveyttä. Jalkaterapiassa ydinosaamisalueita ovat alaraajojen toimintojen ja jalkaterapia tarpeen arviointi, alaraajojen toimintoja tukevat terapiat, terveyttä edistävä jalkaterapia, hoitava jalkaterapia, jalkaterän apuvälineterapia sekä johtamis-, kehittämis-, ja tutkimusosaaminen.[lähde? ]
Väestön ikääntyminen, diabeteksen lisääntyminenselvennä sekä lisääntyneet alaraajojen tuki- ja liikuntaelinsairaudet ovat lisänneet jalkaterapian tarvetta.[lähde? ]
Jalkaterapeutti on nimikesuojattu terveydenhuollon ammattihenkilö.[lähde? ]
Jalkaterapeutin ammattikorkeakoulututkintoa järjestävät Metropolia ja Kaakkois-Suomen ammattikorkeakoulu.[lähde? ]
Aiheesta muualla

Wikimedia Commonsissa on kuvia tai muita tiedostoja aiheesta .
http://www.sjjl.fi/
Jamie Draven

Jamie Draven (s. 14. toukokuuta 1979) on brittiläinen näyttelijä. Hänet tunnetaan varsinkin Tonyn roolista Stephen Daldryn menestyselokuvassa Billy Elliot (2000).
Billy Elliotin ulkopuolella Draven on esiintynyt muun muassa sarjassa Ultimate Force.
Aiheesta muualla

Jamie Draven Internet Movie Databasessa. (englanniksi)
Gazan sota

Gazan sota voi viitata seuraaviin Gazan kaistaan liittyviin sotilasoperaatioihin:
Operaatio Valettu lyijy 2008–2009
Operaatio Puolustuksen tukipylväs 2012
Operaatio Suojaava reuna 2014
Gazan sota 2023–
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Gazan sota”, voi hakea sivunnimihaulla, laajalla sivunnimihaulla tai tekstihaulla.